Herbert Hold

Herbert Andreas Hold VR I/2 (23. jaanuar 1887 Mõisamaa, Kaarepere vald, Tartumaa – 22. veebruar 1981 Minden, Saksamaa LV) oli Eesti arst ja sõjaväelane (sanitaarkapten). 

Herbert Hold õppis aastatel 1908–1913 Tartu Ülikoolis arstiteaduskonnas ja kuulus korporatsiooni Fraternitas Estica. 

Töötas aastatel 1913–1914 Riia linnahaiglas ja 1914–1919 Simuna jaoskonnaarstina. Eesti Vabadussõja puhkedes mobiliseeriti ta 1919. aastal Eesti Rahvaväkke ning määrati laiarööpmelise soomusrongi nr. 4 arstiks. 1919. aasta 3. aprillist edutati ta soomusrongide divisjoni arstiks ning ta oli ka soomusrongide diviisi arst.

Aastatel 1920–1922 töötas taas Simunas jaoskonnaarstina ja 1922–1925 Taagepera sanatooriumi ülemarstina. 1927. aastal sai merekindluste arstiks, samal aastal viidi üle sidepataljoni arstiks. Aastatel 1938–1939 oli ta Nõmme (Kivimäel Särje tänav 22a) asuva sõjaväesanatooriumi juhataja.

1939. aastal repatrieerusSaksamaale asunud Tallinnast 50 arsti., Uus Eesti, nr. 309, 12 november 1939 koos perega Saksamaale, kus töötas kopsuhaiguste eraarstina. 

Herbert Hold suri 22. veebruaril 1981 Saksamaa Liitvabariigis Mindenis.

 Viited 

Kirjandus
"Eesti riigi-, avaliku- ja kultuurielu tegelased. 1918–1938". Eesti Kunstnike Liidu väljaanne; Tallinn 1939.

Välislingid
Kirje ohvitseride andmebaasis

Kategooria:Eesti sõjaväearstid
Kategooria:Eesti soomusronglased
Kategooria:Vabadussõja veteranid
Kategooria:Sidepataljoni koosseis
Kategooria:Vabadusristi I liigi 2. järgu kavalerid
Kategooria:Korporatsioon Fraternitas Estica liikmed
Kategooria:Eestlased Saksamaal
Kategooria:Sündinud 1887
Kategooria:Surnud 1981